Hyung Jin Moon

Hyung Jin ”Sean” Moon (s. 1979 New York) on yhdysvaltalainen militantiksiBrian Myszkowski, The basics: The Unification Church and Rod of Iron Ministries Pocono Record, viitattu 30.7.2024 kultiksi kuvaillun Rod of Iron Ministriesin eli Sanctuary Churchin perustaja. Hän on Yhdistymiskirkon perustaneen Sun Myung Moonin nuorin poika.Brendan Joel Kelley, Anti-LGBT cult leader calls on followers to purchase assault rifles Southern Poverty Law Center 9.2.2018, viitattu 30.7.2024 Rev. Moon oversaw large, often bickering brood Fox News 4.9.2012, viitattu 30.7.2024 Moon opiskeli Harvardin yliopistossa. Hän harjoitti aikoinaan buddhalaisuutta ja julkaisi esseekokoelman A Bald Head and a Strawberry. Vuonna 2008 Sun Myung Moon siirsi Yhdistymiskirkon johtajan aseman Hyung Jin Moonille. Sun Myung Moonin kuoltua vuonna 2012 pojan ja hänen äitinsä Hak Ja Hanin välillä puhkesi valtakamppailu. Hak Ja Han vaati Hyung Jin Moonia lähtemään Korean niemimaalle, mutta Moon kieltäytyi ja siirtyi Newfoundlandiin Pennsylvaniaan. Hän perusti vuonna 2013Rod of Iron: Antigovernment, Christian Right and Far-Right Movements To Join at 'Freedom Festival' Southern Poverty Law Center 8.10.2021, viitattu 30.7.2024 Rod of Iron Ministriesin vanhemman veljensä, Kahr Armsin toimitusjohtaja Kook Jin Moonin tuella. Moon pitää Yhdistymiskirkon johtoa isänsä kuoleman jälkeisenä aikana epälegitiiminä. Uudessa uskonliikkeessään hän julistautui Toiseksi kuninkaaksi. Rod of Iron Ministriesin mukaan maan päälle rakennetaan taivaan valtakunta, jota hallitaan rynnäkkökiväärein. Moonin mukaan kyky puolustautua ”aggressiivista, saatanallista maailmaa vastaan” on välttämätön. Kultin yhteydessä toimii Peace Police Peace Militia, jossa tarjotaan koulutusta kamppailulajeissa, veitsi kädessä harjoitettavissa kamppailuissa ja aseenkäytössä. Aseet, varsinkin AR-15 ovat kultissa pyhitetyssä asemassa, koska niitä pidetään Ilmestyskirjassa mainittuina rautaisina sauvoina. Liikkeen jumalanpalveluksissa esiinnytäänkin AR-15-kiväärien kanssa.Tess Owen, The Leader of the Gun Church That Worships With AR-15s Is Now a MAGA Rapper Vice News 31.5.2023, viitattu 30.7.2024 Moon nousi vuonna 2018 otsikoihin Rod of Iron Ministriesin jäsenille ja heidän aseilleen pitämänsä siunaustilaisuuden myötä. Kultti on avoimesti Donald Trumpia tukeva ja äärioikeistoon kytkeytyvä. Moonin mukaan julkiset koulut indoktrinoivat lapset ”homoseksuaaliseen ja transsukupuoliseen agendaan”. Moon osallistui muiden kultin jäsenten kanssa Yhdysvaltain kongressitalon valtaukseen johtaneisiin mielenosoituksiin vuonna 2021, mutta ei mennyt kongressitaloon sisälle. Vuonna 2022 hän alkoi julkaista King Bullethead -nimellä niin kutsutusta MAGA Rap -tyylistä vaikutteita ammentaneita rapkappaleita. Sanoituksissa muun muassa väitetään lapsia aivopestävän seksuaali- ja sukupuolivähemmistöjen yhteisöön sekä yhdistetään koronarokotteet tappaviin vaikutuksiin. Youtuben poistettua Moonin kultin vuoden 2020 presidentinvaaleja ja koronapandemiaa koskevista valheista nettitoiminta siirtyi Rumbleen. Moonin kanssa ovat tehneet yhteistyötä eräät konservatiivikristilliset pastorit sekä republikaanipuolueen poliitikot Rick Saccone ja Doug Mastriano. == Lähteet == Luokka:Yhdysvaltalaiset uskonnolliset johtajat Luokka:Äärioikeisto Yhdysvalloissa Luokka:Vuonna 1979 syntyneet Luokka:Elävät henkilöt